Document ID: /roh_data/filtered/fineweb-2-filterrobots_roh.jsonl.gz/65373

En il decurs dal 20avel tschientaner svanescha la chanzun populara pli e pli or dals vitgs rumantschs. Per ch'ella na svaneschia betg dal tut, van differents rimnaders da chanzuns ora en ils vitgs e nodan notas e texts, fan registraziuns da tun e fotografeschan chantaduras e chantadurs.
In da quels rimnaders era il scienzià Alfons Maissen ch'è mort il 2003. Alfons Maissen ha rimnà durant sia vita da quai da 2'000 chanzuns. Sia chantadura preferida era la chantadura tschorva Maria Petschen (1872-1952) da Mustér. Sco quai ch'il cineast Gieri Venzin ha pudì sa persvader durant la realisaziun da ses film, sa regordan ils da Mustér anc bain da lur convischina legendara.
La Maria Petschen avant ses dachasa en il quartier da Raveras a Mustér.
Sut: in musicist cun sia lauta documentescha las chanzuns popularas chantadas da la Maria "tschocca".
Vulais Vus stizzar quest document?